Phoberus (bille)

***Phoberus*** er en slekt av biller som hører til familien knokkelbiller i gruppen skarabider (Scarabaeoidea). De lever på kadavere og utgjør et sent ledd i nedbrytingsprosessen – både de voksne og larvene lever av tørre bein, fjær og hudrester.

## Utseende
Middelsstore (10 – 20&nbsp;mm), ovale, litt avlange til ganske brede biller, kroppen hvelvet og påfallende knudrete. På farge er de brune til grå/svarte. I naturen er hele oversiden ofte dekket av et lag av jord eller mudder, noe som gjør billene vanskelige å se. **Hodet** er kort og bredt, antennene 10-leddete med en tre-leddet kølle. **Brystskjoldet** (pronotum) er kort og bredt, med påfallende opphøyde lister eller knøler. **Dekkvingene** er ganske brede, med små, blanke knøler som mer eller mindre danner rader. **Beina** er forholdsvis slanke (sammenlignet med andre skarabider), leggene (tibiae) uten pigger på utsiden, føttene fem-leddete. Larvene er hvite eller gule, C-formede liksom de fleste andre skarabider.

## Levevis
Knokkelbillene er noen av de siste nedbryterne som kommer til et kadaver. De lever av bein, fjær, hudrester, pels og andre tørre, tungt fordøyelige levninger. De har spesielle fordøyelsesenzymer som gjør dem i stand til å fordøye keratin (hornstoff). Larvene lever i loddrette sjakter under kadaveret. Mange arter er knyttet til reir eller bol av forskjellige slags pattedyr og fugler, der de trolig lever av avkastede hår, fjær og lignende. Billene flyr om natten og kan fanges i lysfeller, eller i feller med bein, fjær eller lignende som åte. Noen av artene er ikke flygedyktige. Ellers ser man dem sjelden.

## Utbredelse
Slekten er utbredt i Afrika inkludert Madagaskar.

## Systematisk inndeling
Disse artene har oifte vært plassert i slekten *[[Trox]]*.

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien knokkelbiller, Trogidae
***** Slekten ***Phoberus*** W.S. MacLeay, 1819 
### Liste over artene

* *[[Phoberus aculeatus]]* (Harold, 1872)
* *[[Phoberus arcuatus]]* (Haaf, 1953)
* *[[Phoberus braacki]]* (Scholtz, 1980)
* *[[Phoberus brincki]]* (Haaf, 1958)
* *[[Phoberus bulirschi]]* (Huchet, 2020)
* *[[Phoberus caffer]]* (Harold, 1872)
* *[[Phoberus capensis]]* (Scholtz, 1979)
* *[[Phoberus consimilis]]* (Haaf, 1953)
* *[[Phoberus cyrtus]]* (Haaf, 1953)
* *[[Phoberus disjunctus]]* (Strümpher, 2016)
* *[[Phoberus elmariae]]* (van der Merwe & Scholtz, 2005)
* *[[Phoberus erwinhaafi]]* Strümpfer, 2025
* *[[Phoberus fascicularis]]* (Wiedemann, 1821)
* *[[Phoberus fumarius]]* (Haaf, 1953)
* *[[Phoberus gunki]]* (Scholtz, 1980)
* *[[Phoberus herminae]]* (Strümpher, 2016)
* *[[Phoberus horridus]]* (Fabricius, 1775)
* *[[Phoberus instabilis]]* (Haaf, 1953)
* *[[Phoberus levis]]* (Haaf, 1953) 
* *[[Phoberus lilianae]]* (Scholtz, 1980) 
* *[[Phoberus luridus]]* (Fabricius, 1781) 
* *[[Phoberus miliarius]]* (Gmelin, 1790) 
* *[[Phoberus montanus]]* (Kolbe, 1891) 
* *[[Phoberus mozalae]]* (Strümpher & Scholtz, 2009) 
* *[[Phoberus nama]]* (Kolbe, 1908) 
* *[[Phoberus nanniscus]]* (Péringuey, 1901) 
* *[[Phoberus nasutus]]* (Harold, 1872) 
* *[[Phoberus natalensis]]* (Haaf, 1954) 
* *[[Phoberus necopinus]]* (Scholtz, 1986) 
* *[[Phoberus ngomensis]]* (van der Merwe & Scholtz, 2005) 
* *[[Phoberus nigrociliatus]]* (Kolbe, 1904) 
* *[[Phoberus ntlenyanae]]* (Strümpher, 2019) 
* *[[Phoberus nyansanus]]* (Haaf, 1953) 
* *[[Phoberus nyassicus]]* (Haaf, 1953) 
* *[[Phoberus nyikanus]]* (Strümpher, 2017) 
* *[[Phoberus penicillatus]]* (Fåhraeus, 1857) 
* *[[Phoberus perrieri]]* (Fairmaire, 1899) 
* *[[Phoberus planicollis]]* (Haaf, 1953) 
* *[[Phoberus puncticollis]]* (Haaf, 1953) 
* *[[Phoberus pusillus]]* (Péringuey, 1908) 
* *[[Phoberus quadricostatus]]* (Scholtz, 1980) 
* *[[Phoberus ranotsaraensis]]* (Pittino, 2010) 
* *[[Phoberus rhyparoides]]* (Harold, 1872) 
* *[[Phoberus rudebecki]]* (Haaf, 1958) 
* *[[Phoberus squamiger]]* (Roth, 1851) 
* *[[Phoberus sternbergi]]* (van der Merwe & Scholtz, 2005) 
* *[[Phoberus strigosus]]* (Haaf, 1953) 
* *[[Phoberus sulcatus]]* (Thunberg, 1787) 
* *[[Phoberus talpa]]* (Fåhraeus, 1857)
* *[[Phoberus youngai]]* (Strümpher & Scholtz, 2011)

## Referanser


## Eksterne lenker
*